Techjelleg

A **techjelleg** egy igen ritka jellegtechnika, a földjelleg egyik továbbfejlesztése.

Ez a jelleg lehetővé teszi, hogy a felhasználója nagymértékű, ösztönös gépészeti affinitásokat szerezzen. Lehet, hogy ez egy kicsit *gyengének* tűnik, de a valóságban egyáltalán nem az. A techjelleg felhasználói az egyedüliek, akik képesek az összecsapás *előtt* is felkészülni a támadásokra, illetve ez a jellegtechnika a legmaterializálódottabb, vagyis a legtöbb fizikai anyagot használja fel.

## Típusok

A techjellegnek két fajta típusa van, egyrészt a mechanikus, másrészt az elektromos felhasználása. A két típust külön-külön érdemes elemezni. Mindkét típus felhasználói képesek bármikor, bárhogyan, a lehető legkevesebb anyag felhasználásával működésre képes szerkezeteket és eszközöket létrehozni.

### Mechanikus felhasználása

A technikának az elterjedtebb, könnyebb változata. A kifejlesztéséhez tűz illetve polárjelleg szükségeltetik a földjelleg mellé.

A jellegtechnikának e fajtája igényel ezenkívül egy bizonyos *energiaforrás* energiát is, amellyel képes a mechanikus szerkezeteket működtetni. Ez az esetek többségében víz, de előfordulhat szél, levegő, robbanás vagy mágia, de akár fizikai munkavégzés is, bár ezek a kevésbé jellemző típusokra nagyon ritka a példa.

A mechanikus típus lehetővé teszi, hogy felhasználója a nyomás (*víz (gőz), levegő, robbanás, akár a mágiajelleggel is*) segítségével munkavégzést érjen el, ezáltal olyan szerkezeteket építhet, ami a világban ritkaságszámba megy. Mivel gépészeti tudása a techjelleg felhasználóinak igen magas, nagy valószínűséggel olyan gépeket is tudnak építeni, amik nem csak közönséges támadásokkal szemben, de igen ellenállóak akár más jellegtechnikákkal szemben is.

Illetve ezek a gépek legtöbbször képesek kibocsájtani gőzt, sűrített levegőt vagy füstöt (*esetleg mágikus szelet*), amiket a felhasználó előnyére fordíthat. **Gőzjelleg** ugyan nem létezik, de a techjellegű felhasználó létrehozhat ideiglenesen por- vagy gőzfelhőket, illetve a komolyan fejlett felhasználók akár manipulálni is tudják azt bizonyos szerkentyűkkel, ezáltal *szinte* létrehozva a gőzjelleget. Mivel azonban a gőzjelleg a valóságban nem létezik, ezért igen nehéz felbecsülnie az ellenségnek az felhasználó technikájának a határait.

Ennek a technikának egyetlen gyenge pontja a víz. A víz beszivároghat a szerkezetekbe, tönkretéve azokat, eloltva a tüzet, elrozsdásítva a szerkezet elemeit...

### Elektromos felhasználása

A techjelleg másik, még ritkább és még nehezebb típusa az áramjelleg segítségével létrehozott techjelleg. A jellegtechnikának ez a változata még veszélyesebb, mint a mechanikus felhasználása.

Azonban már a technika kifejlesztése is igen nehéz. Az áramjelleg egy hármas szintű technika, míg a földjelleg mindössze egyes szintű. Nem csoda hát, hogy milyen nehéz egy hármas szintű, igen erős technikát *visszafejleszteni* kettes szintűvé, mindeközben kontrollálni annak hatalmas energiáit.

Bár a techjelleg elektromos variánsának felhasználójának a polárjelleg hiányában kevesebb ösztöne és tehetsége van a gépészeti tudáshoz, az áramjellegnek köszönhetően azonban sokkal több a lehetősége. Az áramjelleg ugyanis egy rendkívül erőteljes jellegtechnika, amit, ha felhasználnak a techjelleg *konzerváló* hatásával, akkor irtózatos energiákat lehet felhalmozni.

Ez a típus *üzemanyagként* az áramot használja, átvéve annak minden előnyét, de csak bizonyos számú hátrányát. A techjelleg ezen változata képes a mi, mai világunk elektromos ketyerékeit *feltalálni, és létre hozni*, úgy mint például a villanykörtét, az elektromos meghajtást, stb... Sőt, akár még *több találmányt mutathat fel*, mint amennyit mi most ismerünk a világunkban.

Azonban a techjelleg ezen típusa igen-igen ritka. Olyannyira, hogy az ismert világból még senkit nem ismerünk, aki áramjelleget használ a techjellegének kifejlesztéséhez.

## Ismert felhasználók

* Mechagy - Becenevén Mc Hagi, a Fekete Bástya tagja, és igen magas szinten ért a techjelleg mechanikus típusához.
* Canon - A Team Number One szervezetbe tartozó harcos.
* Steampunk - Messze földön híres feltaláló, tökéletes techjelleggel. A *steampunk* stílus eredete hozzá fűződik.

1. ↑ Fontos, hogy csak az a személy képes megérteni és gyártani ezeket az eszközöket, aki elektromos típusú techjelleget használ!